  Майя Бывальцева Федераци Кенешысь тодосъя, дышетонъя но лулчеберетъя комитет Удмуртилэн дышетсконниосты но лулчеберет юртъёсты пуктонъя ӵектонъёсызлы дурбасьтӥз. Ужпумъёсты 22-тӥ шуркынмонэ эскеризы, ивортэ элькунысь Кун Кенешлэн пресс-службаез. Удмуртиын 124 школаосты рос-прос тупатъяны кулэ. Со пӧлысь 16-ез 50 процентлы вужмемын, куинез куашкан калэ вуэмын Элькунысь дышетонъя но тодосъя министр Светлана Болтникова верамъя, 18 муниципал клыдытэтъёсын 37 сюрслэсь трос пиналъёс кыкетӥ сменаын дышетско. Со сяна, Удмуртиысь ёросъёсын выль школаос но пуктыны кулэ. Выль юрт кулэ Пичи пурга ёросысь Аксак школалы, Сьӧлтаын - спортзал но сиськонни улэ ватсэт. Вавож ёросысь Кионгуртын 160 интылы школа пуктоно, вужез юрты куашкан калэ вуэ ни. Министрлэн кылъёсызъя, та дышетсконниосъя куриськонъёс сётэмын вал ке но, «Образование» йӧскалык ӵектосэ соос ӧз пыре. Со сяна, Светлана Болотникова Грак ёросысь Вуж Эгра гуртын лулчеберетъя но спортъя огъетэз пуктонлы дурбасьтыны куриз, со юртэ ик нылпи сад но фельдшер-акушер пункт интыяськозы. Удмуртиысь лулчеберетъя министр Владимир Соловьёв гртъёсысь культура юртъёслэсь ваньбурзэс выльдыны, творчествоя коллективъёсты нуллыны автобус басьтыны кулэ шуыса пусйиз. Удмурт Элькун, шырыт коньдэт шоры учкытэк, пуктэм ужпумъёсты быдэстэ, со тж ушъямон Виктор Смирнов, Федераци Кенешысь тодосъя, дышетонъя но лулчеберетъя комитетлэн тӧроезлэн воштӥсезСолэн верамезъя, элькунын улӥсь одӥг сюрс адямилы лулчеберет удысын ужасьёслэн лыдзыя улосвыл нырысетӥосыз пӧлын, нырысь ик гуртъёсын лулчеберет юртъёсты утемен валче. Комитетлэн тӧроезлэн нырысетӥ воштӥсез Григорий Карасин пусйиз, пумкылъянлэн ӵектосаз федерал министерствоослы ӵектонъёс гожтэмын. Кенешонлы йылпумъянъёсъя Комитет соослы дурбасьтӥз. Тодэ вайытом, азьвылгес Удмуртилэн тӧроез Александр Бречалов элькунысь школаосты но нылпи садъёсты тупатъянлы 2 миллиард манетлэсь трос коньдон кулэ шуыса вераз вал. Мерлыко ужъюртъёсты тупатонъя ӵектос 2019-тӥ арын Удмуртиын валтӥсез луиз.  Тегъёс: Лулчеберет школаос тупатъянужъёс дӥськут ВладимирСоловьёв лэсьтськон ФедерациКенеш СветланаБолотникова  